en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu gu gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Article of Kavya Setu by Lata Hirani In Madhurima Magazine
વેદના હો સ્મિતથી થોડી મઢી એવું બને
Lata Hirani | Jun 05, 2017, 20:07 PM IST
ના કદી કુરાનની આયાત પઢી એવું બને,
તો જ તોડી હોય માતાની મઢી એવું બને.
પારકી મા કાન વીંધે એ જરૂરી તો નથી,
આંગળી એના જ નખને હો વઢી એવું બને.
સાધુ મનમાં ડર પતનનો રાખવો સારો નહીં,
એક કીડી પણ હિમાલય હો ચઢી એવું બને.
શબ્દકોષો તો બધા કંઠસ્થ પળમાં થઈ શકે,
છેતરે જે હોય અક્ષર તે અઢી એવું બને.
થાપ ના ખાશો તમે હસતા ચહેરા જોઈને,
વેદના હો સ્મિતથી થોડી મઢી એવું બને.
માન્ચેસ્ટરની મરણચીસો, ઇન્ડોનેશિયામાં આતંક, બોંબ બ્લાસ્ટી હેવાનિયતના આ બે તાજા દાખલા, બાકી છાશવારે આવા સમાચારોથી આપણી આંખ અને મન ટેવાઈ ગયાં છે. આરામથી ચા પીતાં પીતાં આ સમાચાર વાંચીને ગીત ગણગણતાં આપણે ઓફિસે જઈએ કે ગેસ પર કૂકર ચડાવીએ. ચારે બાજુ એટલી હદે હિંસા ચાલ્યા કરે કે મન સંવેદનહીન ન બનતું જાય તો જ નવાઈ! સિવાય કે છાપાં વાંચવાનાં બંધ કરીએ!
એય શક્ય નથી. ઇન્ડોનેશિયા તો સંપૂર્ણપણે મુસ્લિમ દેશ છે! સીરિયાની હાલત આંખ સામે છે. ચોખ્ખીચણક વાત એ છે કે સરેરાશ માનવીમાં મૂલ્યો જેવી કોઈ ચીજ રહી નથી અને જાણે હિંસાની જ દુહાઈ છે. હિન્દુ, મુસ્લિમ કે કોઈપણ ધર્મ પહેલાં માનવતાની દુહાઈ દે છે, પણ ધર્મને પૂરું સમજ્યા હોય તો ને! કુરાનના કલમા કાળજેથી કંઠસ્થ કર્યા હોય એ કત્લેઆમની કળને કાયમ માટે ડિફ્યૂઝ કરી દે! વેદ-ઉપનિષદની વાવમાં ઊંડા ઊતરી એના શીતળ જળનો સ્પર્શ કર્યો હોય એ વિતંડાવાદને કદી ન સ્વીકારે. એના માટે ભગવા અને લીલા રંગમાં કોઈ ફરક રહે નહીં. આવા લોકોને મંદિર, ગુરુદ્વારા, મસ્જિદ સરખાં મૂલ્યવાન હોય.
જાત સામે આયનો ધરતા રહેવું, ખુદને ખુદા સમક્ષ રજૂ કરતાં રહેવું એ સાચા મનુષ્યત્વની પરખ છે.
ધર્મની સાચી સમજણ અને સ્વતપાસ કરતાં માણસ શીખી જાય તો આ વિશ્વમાં શાંતિ સ્થપાઈ જાય. જોકે, મોટી ઉંમરે આ બધું પ્રૌઢ શિક્ષણ બની રહે છે. જેમ આતંકવાદીઓ નાનાં બાળકોને હિંસાની તાલીમ આપે છે એમ આપણે બાળકોનાં મનમાં  શાંતિનું, ન્યાયનું અને માનવતાનું ભાથું ભરીએ તો એ મુઠ્ઠીભર તત્ત્વોને નમવું જ પડે. એક વાર લક્ષ્ય નક્કી કર્યા પછી એમાંથી ચ્યુત થવાનો ડર રાખવો એ વાહિયાત છે. એના કરતાં તો સામાન્ય માણસની જેમ જીવી નાખવું. શંકા ક્યારેય શિખર સાધવા ન દે. જેવું વિચારીએ એવું જ થાય.
આત્મબળના એ કાંગરા ખેરવી નાખે. બાકી કીડીને જુઓ, નકારાત્મક વિચાર વગર એની યાત્રા ચાલુ રાખે અને મોટા પહાડો ચડી જાય!  પ્રેમ કદી છેતરતો નથી, હા, પ્રેમનો ભ્રમ જરૂર છેતરે માટે સચ્ચાઈની ખેવના રાખવી. અલબત્ત, એના માટે કોઈ ખાસ કસોટીઓની જરૂર પડતી નથી. અંતરાત્મા જાગૃત હોય અને થોડી સારાસારની સમજ હોય તો સાચા-ખોટાની પરખ થઈ જાય છે. છેલ્લા શેરને પણ આ વાત લાગુ પડે. સ્મિત મઢ્યા ચહેરાની વેદના વાંચવા માટે અંતરની આંખો જોઈએ. તો પછી થાપ ખાવાનો વખત ના આવે.
જાણીતી વાતો અસરકારકરૂપે આમાં કહેવાઈ છે. કવયિત્રીઓની કવિતાનું સંપાદન કરતાં જ્યાં કવિત્વના ચમકારા પમાયા છે એમાં આ એક નામ ગણી શકાય.
(Madhurima Gujarati News) સાથે જોડાયેલા અન્ય (Magazines Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Article of Kavya Setu by Lata Hirani In Madhurima Magazine
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.